આણંદ જિલ્લાના વાસદ પાસેના આંકલાવડી ફાર્મ હાઉસમાં ગત રવિવારની રાત્રિએ વડોદરાના ખાનદાન પરીવારના ૨૪ નબીરાઓ ડીજે, ખાણીપીણી સાથે વિદેશી દારૂની મહેફિલો માણતા ઝડપાઇ ગયાની ઘટનાની શાહી સુકાઇ નથી ત્યારે આણંદથી નજીકના અંતરે આવેલા ફાર્મહાઉસમાં ગતરાત્રિના સુમારે મળેલી બાતમીના આધારે પોલીસે દરોડો કરતા ધનાઢય પરીવારના ૬ નબીરાઓ દારૂની જયાફત માણતા રંગેહાથ ઝડપાઇ જતાં પોલીસ પોલીસે તમામ વિરૂદ્ધ પ્રોહિબીશન એક્ટ મુજબ ગુનો નોંધી વિદેશી દારૂની પેટીઓ, ૮ નંગ મોબાઇલ, ૨૫ હજાર રોકડ, તથા ફોર વ્હીલરો મળી ૨૨.૦૫ લાખની મત્તા કબ્જે કરી વધુ તપાસ હાથ ધરી છે.